
56 DR.30.9.2004 

 
 

Sebab itu saya mintalah JPA kaji, kaji, kaji dan satu perkara lagi kita nampak 
ini mengenai BPR.  BPR dengan polis sentiasa memainkan peranan yang penting, 
tetapi saya nampak usaha sama antara dua pihak ini kadangkala terlalu jauh dan kita 
nampak BPR dengan polis ini kadangkala tidak sehaluan.  Kenapa saya kata macam 
itu, kita tengok BPR, mereka ini adalah satu  badan yang penting untuk merencana, 
untuk melaksanakan PIN di negara kita ini.  Merekalah satu badan yang 
dipertanggungjawabkan untuk membanteras rasuah di negara ini.   

Saya mengambil satu contoh, dua tahun yang lalu dua orang pegawai polis di 
Johor Bahru Selatan berpangkat lebih dari Inspektor, ditahan kemudian direman, 
selepas itu diam tidak didakwa  di mahkamah, sekarang  tunggu di rumah, setiap hari 
kena mendaftar  di balai polis dan hanya dibayar separuh gaji sahaja, anak, 
keluarganya  bagaimana hendak hidup.  Kalau salah dakwa, kalau sudah dakwa kita 
tidak payah membayar gaji lagi.  Kalau tidak salah bebaskan, itulah saya kata BPR 
kalau menarik panjang sangat  merugikan kita  - membazir. 

Saya rasa itu adalah satu pendekatan yang  kita gunakan untuk 
mempertingkatkan keberkesanan… 

Tuan Pengerusi [Datuk Dr. Yusof bin Yacob]:  Cukup Yang Berhormat. 

Ir Dr. Wee Ka Siong:  Yang terakhir sekali. [Ketawa]  

Tuan Pengerusi [Datuk Dr. Yusof bin Yacob]:  Cukuplah. 

Ir Dr. Wee Ka Siong:  Terakhir sekali saya mintalah pihak kerajaan untuk 
meneliti apa yang telah dibangkitkan oleh  Yang Berhormat bagi Serdang tentang kita 
hendak meminda Jabatan  Peguam Negara  itu meneliti, kita hendak meminda Kanun 
Tanah Negara di mana ada penganiayaan terhadap mereka yang tanah mereka  
memang tidak dijual, tetapi telah dijual disebabkan bona fide purchaser.  Saya minta 
tolong supaya diambil tindakan terima kasih.  

Tuan Pengerusi [Datuk Dr. Yusof bin Yacob]: Yang Berhormat bagi 
Rembau, selepas itu Pasir Puteh dan selepas itu Menteri menjawab.  

 

3.48 ptg. 

 Dato’ Firdaus bin Harun [Rembau]:  Terima kasih Tuan Pengerusi.  Saya 
terus kepada  Kepala B.6 - Jabatan Perdana Menteri iaitu berkaitan dengan Unit  
Penyelarasan Pelaksanaan (UPP) yang menjadi urus setia kepada jentera 
penyelarasan pelaksanaan Dasar  Wawasan Negara.  Dalam arahan  nombor satu 
yang ditandatangani oleh Perdana Menteri pada 8 Mei 2001, iaitu bertajuk jentera 
penyelarasan pelaksanaan Dasar Wawasan Negara ada disebut bahawa aspek 
pemantauan serta penilaian secara analytical dasar program dan projek pembangunan 
adalah aspek yang sangat penting bagi memastikan usaha pembangunan negara 
dilaksanakan secara konsisten di semua peringkat dan seterusnya mencapai matlamat 
Dasar Wawasan Negara. 

 Jadi dalam hubungan ini saya perhatikan dari segi jentera ini di peringkat 
Persekutuan, iaitu Majlis Pembangunan Negara, di peringkat negeri, Majlis 
Pembangunan Negeri berjalan dengan baik.  Cuma pada hemat saya di peringkat 
daerah iaitu jawatankuasa kerja pembangunan daerah pada pandangan saya perlu 
diperkukuh dan disusun semula.  Satu aspek yang saya lihat dari segi penyertaan 
jabatan-jabatan  yang ada tidak begitu  menyeluruh, misalnya tadi Yang Berhormat bagi 
Ayer Hitam  ada menyebut tentang pegawai perpaduan.  Bukan sahaja pegawai 
perpaduan daerah, misalnya pegawai KEMAS pun tidak ada di dalam jawatankuasa itu, 
pegawai belia dan sukan, pegawai telekom, pegawai TNB.  

 Dalam masa yang sama  mungkin juga ahli jemputan boleh dimasukkan wakil 
Persatuan Ketua-Ketua Kampung sebab kalau hendak panggil ketua-ketua kampung 
semua ataupun Pengerusi JKK ramai sangat.  Macam di kawasan saya ada 100 
Pengerusi JKK.  Kemudian juga, mungkin wakil Persatuan Nazir-nazir Masjid dan juga 
wakil  persatuan-persatuan penduduk.  Ini penting supaya pandangan semua pihak 
dalam sesuatu daerah itu dapat diambil kira dalam usaha untuk merancang dan juga 
menilai serta memantau program-program pembangunan yang dijalankan.   

Yang keduanya, saya juga hendak mencadangkan supaya Pegawai Daerah ini 
hanya diberi tugas pembangunan tanah dan juga pembangunan sahaja.  Sekarang ini 



Sebab itu saya mintalah JPA kaji, kaji, kaji dan satu perkara lagi kita nampak ini mengenai BPR. BPR dengan polis sentiasa memainkan peranan yang penting, tetapi saya nampak usaha sama antara dua pihak ini kadangkala terlalu jauh dan kita nampak BPR dengan polis ini kadangkala tidak sehaluan. Kenapa saya kata macam itu, kita tengok BPR, mereka ini adalah satu badan yang penting untuk merencana, untuk melaksanakan PIN di negara kita ini. Merekalah satu badan yang dipertanggungjawabkan untuk membanteras rasuah di negara ini. Saya mengambil satu contoh, dua tahun yang lalu dua orang pegawai polis di Johor Bahru Selatan berpangkat lebih dari Inspektor, ditahan kemudian direman, selepas itu diam tidak didakwa di mahkamah, sekarang tunggu di rumah, setiap hari kena mendaftar di balai polis dan hanya dibayar separuh gaji sahaja, anak, keluarganya bagaimana hendak hidup. Kalau salah dakwa, kalau sudah dakwa kita tidak payah membayar gaji lagi. Kalau tidak salah bebaskan, itulah saya kata BPR kalau menarik panjang sangat merugikan kita - membazir. Saya rasa itu adalah satu pendekatan yang kita gunakan untuk mempertingkatkan keberkesanan... Tuan Pengerusi [Datuk Dr. Yusof bin Yacob]: Cukup Yang Berhormat. Ir Dr. Wee Ka Siong: Yang terakhir sekali. [Ketawa] Tuan Pengerusi [Datuk Dr. Yusof bin Yacob]: Cukuplah. Ir Dr. Wee Ka Siong: Terakhir sekali saya mintalah pihak kerajaan untuk meneliti apa yang telah dibangkitkan oleh Yang Berhormat bagi Serdang tentang kita hendak meminda Jabatan Peguam Negara itu meneliti, kita hendak meminda Kanun Tanah Negara di mana ada penganiayaan terhadap mereka yang tanah mereka memang tidak dijual, tetapi telah dijual disebabkan bona fide purchaser. Saya minta tolong supaya diambil tindakan terima kasih. Tuan Pengerusi [Datuk Dr. Yusof bin Yacob]: Yang Berhormat bagi Rembau, selepas itu Pasir Puteh dan selepas itu Menteri menjawab. 3.48 ptg. Dato' Firdaus bin Harun [Rembau]: Terima kasih Tuan Pengerusi. Saya terus kepada Kepala B.6- Jabatan Perdana Menteri iaitu berkaitan dengan Unit Penyelarasan Pelaksanaan (UPP) yang menjadi urus setia kepada jentera penyelarasan pelaksanaan Dasar Wawasan Negara. Dalam arahan nombor satu yang ditandatangani oleh Perdana Menteri pada 8 Mei 2001, iaitu bertajuk jentera penyelarasan pelaksanaan Dasar Wawasan Negara ada disebut bahawa aspek pemantauan serta penilaian secara analytical dasar program dan projek pembangunan adalah aspek yang sangat penting bagi memastikan usaha pembangunan negara dilaksanakan secara konsisten di semua peringkat dan seterusnya mencapai matlamat Dasar Wawasan Negara. Jadi dalam hubungan ini saya perhatikan dari segi jentera ini di peringkat Persekutuan, iaitu Majlis Pembangunan Negara, di peringkat negeri, Majlis Pembangunan Negeri berjalan dengan baik. Cuma pada hemat saya di peringkat daerah iaitu jawatankuasa kerja pembangunan daerah pada pandangan saya perlu diperkukuh dan disusun semula. Satu aspek yang saya lihat dari segi penyertaan jabatan-jabatan yang ada tidak begitu menyeluruh, misalnya tadi Yang Berhormat bagi Ayer Hitam ada menyebut tentang pegawai perpaduan. Bukan sahaja pegawai perpaduan daerah, misalnya pegawai KEMAS pun tidak ada di dalam jawatankuasa itu, pegawai belia dan sukan, pegawai telekom, pegawai TNB. Dalam masa yang sama mungkin juga ahli jemputan boleh dimasukkan wakil Persatuan Ketua-Ketua Kampung sebab kalau hendak panggil ketua-ketua kampung semua ataupun Pengerusi JKK ramai sangat. Macam di kawasan saya ada 100 Pengerusi JKK. Kemudian juga, mungkin wakil Persatuan Nazir-nazir Masjid dan juga wakil persatuan-persatuan penduduk. Ini penting supaya pandangan semua pihak dalam sesuatu daerah itu dapat diambil kira dalam usaha untuk merancang dan juga menilai serta memantau program-program pembangunan yang dijalankan. Yang keduanya, saya juga hendak mencadangkan supaya Pegawai Daerah ini hanya diberi tugas pembangunan tanah dan juga pembangunan sahaja. Sekarang ini.